ED ने सुपरटेक के चेयरमैन आरके अरोड़ा को किया गिरफ्तार
कर्मचारी पेंशन योजना (EPS) से हायर पेंशन के लिए आवेदन करने की आखिरी तारीख एक बार फिर बढ़ा दी गई है। अब इसकी लास्ट डेट 26 जून से बढ़ाकर 11 जुलाई कर दी है। हालांकि, आवेदकों को EPFO पोर्टल के माध्यम से अपना आवेदन जमा Breaking News Headlines Today, Pictures, Videos and More From Dainik Bhaskar (दैनिक भास्कर), narendra modi, rahul gandhi, amit shah, priyanka gandhi
कंस्ट्रक्शन कंपनी सुपरटेक के चेयरमैन आरके अरोड़ा को मनी लॉन्ड्रिंग केस में अरेस्ट कर लिया गया। ईडी पिछले तीन दिनों से अरोड़ा से पूछताछ कर रही थी। कंपनी और डायरेक्टर पर आरोप है कि रियल एस्टेट प्रोजेक्ट्स में बुक किये गए फ्लैटों के खिलाफ संभावित खरीदारों से एडवांस रकम लेकर लोगों को धोखा दे रहे हैं।
अमेरिका में कार सड़क से फिसलकर तालाब में गिरी, पांच लड़कों की मौत
अमेरिका के फ्लोरिडा राज्य के फोर्ट मायर्स में पांच लड़कों की कार तालाब में गिर गई। सभी की मौत हो गई। सन टाइम्स फ्लोरिडा ने पुलिस के हवाले से यह जानकारी दी है। रिपोर्ट के मुताबिक- घटना शनिवार देर रात या रविवार सुबह की है। कार की रफ्तार तेज थी और इसमें पांच लड़के सवार थे। सभी की उम्र 18 से 19 साल के बीच थी।
यहां एक मोड़ पर उनकी कार फिसली और इसके बाद किनारे पर लगी रेलिंग तोड़ते हुए तालाब में जा गिरी। यह काफी गहरा तालाब है। मंगलवार सुबह तलाशी के दौरान इस कार को बाहर निकाला गया। सभी एक ही रेस्टोरेंट की नाइट शिफ्ट में काम करते थे।
आज की अन्य प्रमुख खबरें...
राष्ट्रपति ने लेफ्टिनेंट जनरल योगेन्द्र डिमरी को परम विशिष्ट सेवा मेडल से नवाजा
राष्ट्रपति द्रौपदी मुर्मू ने मंगलवार को नई दिल्ली में सेना की इंजीनियर्स कोर के लेफ्टिनेंट जनरल योगेन्द्र डिमरी को परम विशिष्ट सेवा मेडल से नवाजा। वे हाल ही में सेंट्रल आर्मी कमांडर के पद से रिटायर हुए हैं।
जम्मू-कश्मीर के डोडा जिले में वाहन खाई में गिरा, पांच लोगों की मौत, सात घायल
जम्मू-कश्मीर के डोडा जिले में मंगलवार दोपहर भदरवाह पठानकोट रोड पर एक वाहन के सड़क से फिसलकर खाई में गिर गया। हादसे में पांच लोगों की मौत हो गई और सात अन्य घायल हो गए।
सांसद राहुल शेवाले मानहानि मामले में ​​​​​​​ उद्धव ठाकरे और संजय राउत को समन
मुंबई के मजिस्ट्रेट कोर्ट ने शिवसेना (शिंदे गुट) के सांसद राहुल शेवाले मानहानि मामले में शिवसेना (उद्धव गुट) के नेता उद्धव ठाकरे और संजय राउत को समन समन भेजकर 14 जुलाई को पेश होने के लिए कहा है। 22 दिसंबर को शिवसेना ( उद्धव गुट) के मुखपत्र सामना में लेख छपा था जिसमें दावा किया गया था कि राहुल शेवाले का दुबई और कराची में रियल इस्टेट का बिजनेस है। शेवाले ने वकील के जरिए नोटिस भेजकर इसके सोर्स के बारे में पूछा था।
बाद में शेवाले की ओर से शिवड़ी कोर्ट में उद्धव ठाकरे और संजय राउत के खिलाफ आपराधिक मानहानि की शिकायत दर्ज कराई गई थी।
पुणे में नंबर ब्लॉक करने पर लड़की पर चाकू से हमला, आरोपी गिरफ्तार
पुणे के सदाशिव पेठ परिसर में मंगलवार सुबह युवक ने एक लड़की पर चाकू से हमला कर दिया। आरोपी शांतनु जाधव है। पुलिस के मुताबिक युवती अपने दोस्त के साथ पर जा रही थी। शांतनु ने बाइक रोककर पहले युवक पर हमला किया और इसके बाद वह चाकू लेकर लड़की के पीछे भागा और हमला कर दिया। दो लड़कों ने लड़की को चिल्लाते देखा और लोगों की मदद से आरोपी शांतनु जाधव को पकड़कर पुलिस के हवाले कर दिया।
लड़की और आरोपी शांतनु पहले दोस्त थे। लेकिन किसी कारण से लड़की ने आरोपी का फोन नंबर ब्लॉक कर दिया और उससे बात नहीं कर रही थी। इस करने से बच रही थी। इसी वजह से गुस्साए शांतनु ने हमला किया।
खराब मौसम के कारण CM ममता बनर्जी के हेलीकॉप्टर की इमरजेंसी लैंडिंग, सिलीगुड़ी के सेवोक एयरबेस पर उतरा
लो विजिबिलिटी के कारण पश्चिम बंगाल की सीएम ममता बनर्जी के हेलिकॉप्टर की सेवोक एयरबेस पर इमरजेंसी लैंडिंग कराई गई। ममता जलपाईगुड़ी के क्रिन्टी में एक जनसभा को संबोधित करने के बाद बागडोगरा जा रही थीं। टीएमसी नेता राजीब बनर्जी का कहना है कि वे सुरक्षित हैं।
इसके पहले उन्होंने जनसभा में दावा किया था कि केंद्र में बीजेपी सरकार सिर्फ 6 महीने और चलेगी, फरवरी-मार्च 2024 में लोकसभा चुनाव होंगे।
पेरियार यूनिवर्सिटी की कॉन्वोकेशन सेरेमनी में काली ड्रेस बैन
पेरियार यूनिवर्सिटी ने कॉन्वोकेशन सेरेमनी में काली ड्रेस पहनने पर रोक लगा दी है। गौरतलब है कि पेरियार यूनिवर्सिटी में बुधवार को दीक्षांत समारोह होना है। इसमें तमिलनाडु के राज्यपाल आरएन रवि भाग ले रहे हैं। यूनिवर्सिटी ने काली ड्रेस पहनने के खिलाफ एक सर्कुलर जारी किया है।
सर्कुलर में रजिस्ट्रार थंगावेलु ने कहा है कि यह सलेम पुलिस के निर्देश पर किया जा रहा है। हालांकि, सलेम शहर के पुलिस आयुक्त, एस. विजयकुमारी ने बताया कि पुलिस ने राज्यपाल की सुरक्षा के तहत दौरा किया था, लेकिन काली पोशाक पहनने के खिलाफ कोई निर्देश नहीं दिया था।
पश्चिम बंगाल के कूच बिहार में दो गुटों में फायरिंग; 5 घायल, एक की मौत
पश्चिम बंगाल में 8 जुलाई को होने वाले पंचायत चुनाव से पहले हिंसा की घटनाएं कम नहीं हो रही हैं। कूच बिहार के गीतलदाहा में मंगलवार सुबह दो गुटों में हुई झड़प में 5 लोगों को गोली लगी है, जिसमें से एक शख्स बाबू हक की मौत हो गई। कूचबिहार के SP सुमित कुमार ने बताया कि फिलहाल स्थिति नियंत्रण में है। पुलिस इलाके में गश्त कर रही है।
UP के कौशांबी में STF के एनकाउंटर में मारा गया गुफरान, सवा लाख का इनाम था
UP के कौशांबी में मंगलवार सुबह STF ने एनकाउंटर में बदमाश गुफरान मारा गया। 1.25 लाख रुपए का इनामी गुफरान प्रतापगढ़ का रहने वाला था। ADG प्रयागराज भानु भास्कर के मुताबिक, गुफरान के खिलाफ लूट, हत्या और हत्या के प्रयास के करीब 13 मामले दर्ज हैं। वो 16 मई 2023 यानी करीब 40 दिन से फरार चल रहा था। पूरी खबर पढ़ें...
जम्मू-कश्मीर के कुलगाम में सुरक्षा बलों ने एक आतंकवादी को मार गिराया
जम्मू-कश्मीर के कुलगाम में सुरक्षा बलों और आतंकियों के बीच मुठभेड़ हुई। जिसमें एक आतंकवादी मारा गया है। कुछ मीडिया रिपोर्ट में पुलिस के एक जवान के घायल होने की भी खबर है।
अमेरिका के न्यूयॉर्क में पहली बार स्कूलों में होगी दिवाली की छुट्टी
अमेरिका के न्यूयॉर्क शहर में स्कूलों में दिवाली की छुट्टी का एलान कर दिया गया है। मेयर एरिक एडम्स ने सोमवार को इसकी घोषणा की। इस साल, दिवाली 12 नवंबर को है और उस दिन संडे है। इसलिए 2023 नहीं 2024 में पहली बार स्कूल में दिवाली की छुट्टी मनाई जाएगी।
मणिपुर में सेना का रास्ता रोक रही हैं वुमेन एक्टिविस्ट, 54 दिनों से जारी है हिंसा
मणिपुर में 3 मई से कुकी और मैतेई समुदाय के बीच हिंसा हो रही है। भारतीय सेना के जवान शांति का प्रयास कर रहे हैं। इस बीच वुमेन एक्टिविस्ट जानबूझकर सेना का रास्ता रोक रही हैं।
सेना ने ट्वीट कर महिलाओं से काम में बाधा न डालने की अपील की है।
पुजारी की नियुक्ति में जाति का कोई बंधन नहीं : मद्रास हाई कोर्ट
मद्रास हाई कोर्ट ने सोमवार को फैसला सुनाया कि मंदिरों में पुजारियों की नियुक्ति में जाति की कोई भूमिका नहीं होगी। शर्त यह है कि वह व्यक्ति मंदिर के नियमों को अच्छी तरह जानता हो।
जस्टिस ए आनंद वेंकटेश ने कहा, मंदिरों में पुजारियों को नियुक्त करने का अधिकार ट्रस्टियों के लिए हमेशा खुला है, ताकि ये तय कर सकें कि पुजारी पांडित्यकर्म के लिए पूरी तरह से निपुण, उचित रूप से प्रशिक्षित और योग्य है।
EPFO ने हायर-पेंशन अप्लाय करने की डेडलाइन 11-जुलाई तक बढ़ाई
कर्मचारी पेंशन योजना (EPS) से हायर पेंशन के लिए आवेदन करने की आखिरी तारीख एक बार फिर बढ़ा दी गई है। अब इसकी लास्ट डेट 26 जून से बढ़ाकर 11 जुलाई कर दी है। हालांकि, आवेदकों को EPFO पोर्टल के माध्यम से अपना आवेदन जमा करने में कई तकनीकी दिक्कतों का सामना भी करना पड़ रहा है। पढ़ें पूरी खबर...